ઑસ્ટ્રેલિયામાં પહેલી વાર, ન્યૂ સાઉથ વેલ્સ (એનએસડબ્લ્યુ) સરકારે સૉશિઅલ મીડિયા અને ડિજિટલ ખાતાંઓની પહોંચ તેના માલિકના મૃત્યુ પછી કોને મળવી જોઈએ તે અંગેની સમીક્ષાનું કામ હાથ ધર્યું છે. સ્પીકમેને એનએસડબ્લ્યુ કાયદા સુધારા પંચને પ્રવર્તમાન કાયદાઓની સમીક્ષા કરવા અનુરોધ કર્યો છે જેમાં અમેરિકા, કેનેડા સહિતના દેશોમાં આ અંગે થયેલા ફેરફારોની સાથે તુલનાનો પણ સમાવેશ થાય છે. તેમણે કહ્યું હતું કે ઑનલાઇન હવે અભૂતપૂર્વ કામ અને સામાજિકરણ થઈ રહ્યું છે પરંતુ જ્યારે આપણું મૃત્યુ થાય કે આપણે નિર્ણય લેવા સક્ષમ ન હોઈએ તે પછી આપણી ડિજિટલ અસ્ક્યામતોનું શું, તેનો વિચાર આપણામાંના બહુ ઓછા લોકો કરે છે. તેનાથી ગૂંચવણ પેદા થાય છે અને જટિલતા સર્જાય છે કારણકે પરિવાર, મિત્રો અને વકીલો ડિજિટલ અસ્ક્યામતોની માલિકીના મુદ્દે અસંમજસમાં મૂકાયા છે, કેમ કે જે કાયદાઓ છે તે ઇ-મેઇલ, બ્લૉગ, સૉશિઅલ મીડિયા વગેરે આવ્યા તે પહેલાંના બનેલા છે. સ્પીકમેને કહ્યું કે 21મી સદીની આ સમસ્યાઓ માટે આપણે સ્પષ્ટ અને ન્યાયી કાયદાઓની જરૂર છે.